Olulise osa kassipoja koolitamisest moodustab demonstreerimine, millal ja kus võib kraapida, et su diivan ei kannataks.Kratsipost on selle tungi rahuldamiseks hea valik, kuid võimalik, et sa pead ette näitama, kuidas seda kasutatakse. Alusta sellest, et näitad kassipojale posti ja riputad selle külge mänguasja, julgustamaks teda mängima – kui kassi küüned posti külge kinni jäävad, saab ta asjale varsti pihta.Võid ka asetada lemmiku esikäpad ettevaatlikult postile ja tõmmata nendega mööda posti alla. Nii peaksid nad taipama, kuidas kratsiposti kasutada, ja hakkavad seda õige pea ise tegema. Abi võib olla väiksest kogusest naistenõgesest, mis muudab posti su lemmiku jaoks ligitõmbavamaks.Kui kass kasutab posti, julgusta ja kiida teda ohtralt. Eelmisest kraapimisest posti külge jäänud lõhn peaks meelitama teda samuti uuesti posti kasutama.